ОБЯВЛЕНИЕ
На основание чл. 26, ал. 2 от  Закона за нормативните актове/ЗНА/, във връзка с чл. 77 от АПК
Проект на Наредба за изменение и допълнение  Наредбата за определянето и администрирането на местните такси и цени на услуги на територията на Община Летница 

На заинтересованите граждани и организации се предоставя 14-дневен срок, считан от 07. 04. 2015 г. до 21. 04. 2015 г. включително, за предложения и становища по Проекта на Наредба за изменение и допълнение на Наредбата за определянето и администрирането на местните такси и цени на услуги на територията на  община Летница  на адрес: гр.Летница, бул.”България” № 19- Център за услуги и информация или е-mail: letnitsa@mail.bg
    
На основание чл. 21, ал.1, т.7  и ал.2 от ЗМСМА, чл. 8 от ЗНА и  чл.6 и чл.9 от ЗМДТ Общински съвет – Летница да приеме Наредба за изменение и допълнение на Наредбата за определянето и администрирането на местните такси и цени на услуги на територията на Община Летница, както следва :
§ 1. В чл. 63, т. 39 се създава нова т. 39.1
	УСЛУГА
	СРОК
	ЦЕНА

	39.1.Екскурзоводска беседа
· За ученици и студенти
	
	15.00 лв./група
10.00 лв./група


	Мотиви 
съгласно чл. 28, ал. 2 от ЗНА към Предложение на кмета на община Летница за приемане на Наредба за изменение и допълнение на Наредбата за определяне и администриране на местните такси и цени на услуги на територията на община Летница
1. Причини, налагащи приемането на изменението и допълнението на подзаконовия нормативен акт:

 Причините, налагащи приемането на наредба за изменение и допълнение на  Наредбата за определянето и администрирането на местните такси и цени на услуги на територията на Община Летница, са:

Съгласно ЗМДТ за всички услуги, предоставяни от общината, общинският съвет определя цена, въз основа на необходимите материално-технически  и административни разходи по предоставянето на услугата и при спазването на следните принципи:възстановяване на разходите по предоставянето на услугите;създаване на условия за разширяване на предлаганите услуги и повишаване на качеството им;постигане на по-голяма справедливост.

Предлаганите нови цени на услуги са определени при спазване на горепосочените принципи и гарантиране на целесъобразността при предоставянето им.

ПЗ „Маарата“ с. Крушуна се утвърди като туристическа дестинация. През 2014 г. ПЗ е посетена от  100 000 туристи. Групите туристи неведнъж са заявявали желанието си да бъдат обслужени от екскурзовод-водач, които да им покаже на място и разкаже за историческото, културно и природно наследство на общината. Налице е необходимост от въвеждане на нова услуга при следните разчети:
· Услугата да се предоставя за периода март – ноември – 274 дни;

· За предоставяне на услугата по график са необходими 3-ма екскурзоводи;

· Групи обслужвани за периода – 822 групи от възрастни и 274 групи от студенти или ученици.

При направените разчети необходимите разходи на услугата възлизат на 15 090.00 лв., което налага цената за екскурзоводско обслужване на група възрастни да е 15.00 лв., а на група студенти/ученици – 10.00 лв. Предлага се диференциран подход при определяне на цената на услугата с цел да се стимулира  подрастващото поколение към опазване на природата и получаване на знания за културни, исторически и природни забележителности.
2. Цели, които се поставят:

Целите  на този проект са:

· целесъобразност;
· справедливост;

· повишаване качеството на услугите.
3. Финансови и други средства, необходими за прилагането на новата уредба.

Проектът за изменение и допълнение на предлаганата Наредба  изисква заплащане на  цена за услугите от потребителите на услуги.
4. Очаквани резултати от прилагането, включително финансови, ако има такива.

Очакваните резултати от прилагането на Наредбата са: 

Предоставяне на нова услуга за посетителите на ПЗ „Маарата“ с. Крушуна.
Разширяване на пакета от туристически услуги.

5. Анализ за съответствие с правото на Европейския съюз.
Предлаганата Наредба за изменение и допълнение на  Наредбата за определянето и администрирането на местните такси и цени на услуги на територията на община Летница  е подзаконов нормативен акт, разработен на основание чл. 8 от ЗНА, чл. 9 от ЗМДТ, чл. 21, ал. 1, т. 7 и ал. 2 от ЗМСМА,  поради което съответствието й с правото на Европейския съюз е предопределено от съответствието на цитираните Закони.
Проектът на Наредба е в съответствие с Европейската харта за местно самоуправление.

ВНОСИТЕЛ:

Д-Р КРАСИМИР ДЖОНЕВ

Кмет на община Летница

